**ΤΡΟΠΟΠΟΙΗΣΕΙΣ ΚΑΙ ΕΝΗΜΕΡΩΤΙΚΟ ΣΗΜΕΙΩΜΑ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 τροποποιείται ως εξής:**

**Την Πέμπτη 9/6 & την Παρασκευή 10/6/2022, στις 10:30, θα μεταδοθεί σε επανάληψη το ξένο ντοκιμαντέρ: «ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ» (NADIA’S FAMILY FEASTS) Επεισόδιο 1ο: «Ιταλία» & Επεισόδιο 2ο: «Μαλαισία», αντίστοιχα. Κ8 GR live streaming & διαθέσιμο στο ERTFLIX.**

**«ΟΙΚΟΓΕΝΕΙΑΚΑ ΜΕΝΟΥ ΜΕ ΤΗ ΝΑΝΤΙΑ» (NADIA’S FAMILY FEASTS)**

**Σειρά ντοκιμαντέρ, παραγωγής Αγγλίας 2019-2020.**

Η Βρετανίδα ηθοποιός και YouTuber **Νάντια Σαουάλα (Nadia Sawalha)** παρουσιάζει συνταγές από διάφορες κουζίνες του κόσμου.

Σε κάθε επεισόδιο η Νάντια Σαουάλα συνοδεύεται από έναν επισκέπτη σεφ και μαζί μαγειρεύουν ένα πλήρες μενού

**Επεισόδιο 1ο: «Ιταλία».** Η **Νάντια Σαουάλα**ενώνει τις δυνάμεις της με την κορυφαία Ιταλίδα σεφ **Μάσα Ρένερ** για να δημιουργήσουν ένα καταπληκτικό οικογενειακό γεύμα από την **Ιταλία.** Θα ετοιμάσουν ένα απίστευτο ραγού με λουκάνικο και φασόλια για πρωινό, μια ιταλική συνταγή για κοτόπουλο ψημένο με βότανα για γεύμα, τα λαχταριστά ζυμαρικά «Μετζαλούνα» της Μάσα για δείπνο και το νόστιμο τιραμισού της Νάντια για επιδόρπιο.

**Επεισόδιο 2ο: «Μαλαισία».** Η **Νάντια Σαουάλα** ενώνει τις δυνάμεις της με την γκουρού της μαλαισιανής κουζίνας, τη **Μάντι Γιν,** και δημιουργούν ένα φανταστικό, οικογενειακό γεύμα από τη**Μαλαισία.**

Σερβίρουν θεϊκές αβγοφέτες με κάγια για πρωινό, απολαυστική σούπα λάκσα με γαρίδες για μεσημεριανό, το πεντανόστιμο κοτόπουλο με κάρι της Νάντια και απίστευτες τηγανίτες με παντάν της Μάντι για επιδόρπιο!

**Την Πέμπτη 9/6/2022, στις 21:00, θα μεταδοθεί το ξένο ντοκιμαντέρ «Η ΥΠΕΡΟΧΗ ΦΙΛΗ ΜΟΥ - MAKING OF» (THE MAKING OF MY BRILLIANT FRIEND) (Ε) Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Ιταλίας 2018.**

**Σκηνοθεσία-σενάριο:** Κλαρίσα Καπελάνι.

Δύο νεαρές ερασιτέχνες ηθοποιοί ξεκινούν ένα ταξίδι που θα αλλάξει τη ζωή τους για πάντα, καθώς πρωταγωνιστούν στην τηλεοπτική μεταφορά του μυθιστορήματος της **Έλενα Φεράντε, «Η υπέροχη φίλη μου».**

Νάπολη 2017. Τα νέα μαθαίνονται γρήγορα. Το μυθιστόρημα της Έλενα Φεράντε πρόκειται να μεταφερθεί στη μικρή οθόνη, σε μια συμπαραγωγή HBO & RAI.

Χιλιάδες κοπέλες σπεύδουν να κάνουν δοκιμαστικό για τους ρόλους της Έλενα και της Λίλα… αλλά μόνο δύο είναι οι επιτυχούσες.

Οι ζωές της **Μαργκερίτα Ματζούκο** και της **Γκάια Τζιράτσε** αλλάζουν δραματικά.

Μέσα από το ντοκιμαντέρ, θα παρακολουθήσουμε την περιπέτεια των δύο νεαρών γυναικών, οι οποίες δεν είναι επαγγελματίες ηθοποιοί, θα διακριθούν, όμως, ανάμεσα σε 2.500 υποψήφιες και θα καταλήξουν στην πρεμιέρα του Φεστιβάλ της Βενετίας.

Πρόκειται για τη σύγχρονη εκδοχή του παραμυθιού της Σταχτοπούτας, όπου δύο άγνωστες έφηβες ενσαρκώνουν τον ρόλο της ζωής τους.

Το ντοκιμαντέρ αφηγείται την ιστορία δύο κοριτσιών, άγνωστων μεταξύ τους, που ξεκινούν μια διαδρομή που θα καταλήξει σε μια πολύτιμη φιλία.

Παρακολουθούμε τη μεταμόρφωση των δεκαπεντάχρονων κοριτσιών, την εξέλιξη της φιλίας τους, τα πάνω και τα κάτω τους, τις προκλήσεις που αντιμετωπίζουν, τις ανταμοιβές, τα συνηθισμένα αλλά και τα ασυνήθιστα.

Το ντοκιμαντέρ δεν παρακολουθεί μόνο τη σχέση ανάμεσα στην Έλενα και τη Λίλα, αλλά και τον τρόπο που κάποιες φορές οι διαχωριστικές γραμμές ανάμεσα στην πραγματικότητα και τη φαντασία, το άτομο και τον χαρακτήρα που ενσαρκώνει, παύουν να είναι εμφανείς.

**Την Παρασκευή 10/6/2022, στις 21:00, θα μεταδοθεί το ξένο ντοκιμαντέρ «HAPPY BIRTHDAY MR BEAN» (Ε) K8 GR live streaming & διαθέσιμο στο ERTFLIX.**

**Ντοκιμαντέρ, παραγωγής Αγγλίας 2021.**

**Σκηνοθεσία:** Ίαν Τόμσον, Άλεξ Μακάντουμ.

**Εμφανίζονται:** Ρόουαν Άτκινσον, Πίτερ Μπένετ-Τζόουνς, Ρίτσαρντ Κέρτις, Ρόμπιν Ντρίσολ, Χάουαρντ Γκούνταλ, Άνγκους Ντέιτον, Ντενίζ Λιούις, Σάλι Φίλιπς, Τόνι Ρόμπινσον, Ματίλντα Ζίγκλερ, Ρόζα Ρόμπσον.

Τριάντα χρόνια έχουν περάσει από τότε που ο γνωστός ηθοποιός **Ρόουαν Άτκινσον** εμφανίστηκε στις οθόνες μας και ενσάρκωσε τον αγαπητό σε όλους **Μr Bean.**

Μέσα από το ντοκιμαντέρ θα παρακολουθήσουμε την πορεία του στις οθόνες μας, με αποσπάσματα από σκηνές που έχουν αφήσει εποχή, καθώς και με συνεντεύξεις από τους δημιουργούς του αγαπημένου χαρακτήρα, αλλά και από τον ίδιο τον πρωταγωνιστή.

**--------------**

**ΣΑΒΒΑΤΟ 11/6/2022**

**-----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 102ο+103ο+104ο (Ε) Κ ΟΧΙ WEB!**

**Παιδική σειρά κινούμενων σχεδίων, συμπαραγωγής Ιταλίας-Γαλλίας 2011-2014.**

Η καθημερινότητα της Λίζας και του Ματ στην κατασκήνωση κάθε άλλο παρά βαρετή είναι.

Οι σκηνές τους είναι στημένες σ’ ένα δάσος γεμάτο μυστικά που μόνο το Φλουπαλού γνωρίζει και προστατεύει.

Ο φύλακας-άγγελος της Φύσης, αν και αόρατος, «συνομιλεί» καθημερινά με τα δύο ξαδέλφια και τους φίλους τους, που

μακριά από τα αδιάκριτα μάτια των μεγάλων, ψάχνουν απεγνωσμένα να τον βρουν και να τον δουν από κοντά.

Θα ανακαλύψουν άραγε ποτέ πού κρύβεται το Φλουπαλού;

**07:40 ΝΤΙΓΚΜΠΙ - Επεισόδια 11ο+12ο+13ο (Αλλαγή ώρας και επεισοδίων)**

**08:15 ΣΟΥΠΕΡ ΤΕΡΑΤΑΚΙΑ**

**-------------------------------**

**ΣΗΜ: Το ξένο παιδικό πρόγραμμα «Ο ΓΟΥΑΪ ΣΤΟ ΠΑΡΑΜΥΘΟΧΩΡΙΟ» δεν θα μεταδοθεί.**

**ΔΕΥΤΕΡΑ 13/6/2022**

**----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 21ο+22ο (Ε) Κ ΟΧΙ WEB!**

**07:25 ΠΟΙΟΣ ΜΑΡΤΙΝ;**

**----------------------------**

**20:00 ΥΣΤΕΡΟΓΡΑΦΟ**

**21:00 ΞΕΝΟ ΝΤΟΚΙΜΑΝΤΕΡ: «Η ΚΑΤΑΡΑ ΤΗΣ ΝΗΣΟΥ ΟΑΚ» (THE CURSE OF OAK ISLAND) (Α' ΤΗΛΕΟΠΤΙΚΗ ΜΕΤΑΔΟΣΗ) Κ12 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής ΗΠΑ 2014.**

Έχοντας αγοράσει το μεγαλύτερο μέρος της μυστηριώδους **νήσου Όακ,** τα αδέλφια **Ρικ** και **Μάρτι Λαγκίνα** αναβιώνουν μία αναζήτηση θησαυρού 200 χρόνων, εξερευνώντας μια εγκαταλελειμμένη γεώτρηση που ονομάζεται 10-Χ.

Αυτό που βρίσκουν εκεί, τους δίνει λόγο να πιστεύουν πως οι ιστορίες ότι κάτι απίστευτο είναι θαμμένο στο νησί, μπορεί να αληθεύουν.

**Επεισόδιο 1ο: «Τι βρίσκεται από κάτω;» (What Lies Below)**

Τον Φεβρουάριο του 2013, τα αδέλφια **Ρικ** και **Μάρτιν Λαγκίνα** ταξιδεύουν από το Μίτσιγκαν στη νήσο Όακ – ένα μυστηριώδες μέρος στον Βόρειο Ατλαντικό, όπου για πάνω από 200 χρόνια, αρκετοί άνθρωποι και ομάδες σκάβουν για να βρουν κάτι με τεράστια ιστορική σημασία. Τι ακριβώς είναι αυτό δεν ξέρει κανείς, αλλά οι φήμες ποικίλλουν. Από πειρατικό χρυσάφι μέχρι τα αυθεντικά χειρόγραφα του Γουίλιαμ Σαίξπηρ και από τον χαμένο θησαυρό των Ναΐτών Ιπποτών μέχρι το Άγιο Δισκοπότηρο ή την Κιβωτό της Διαθήκης. Το νησί βρίθει από εμμονές και λέγεται πως είναι καταραμένο. Ο θρύλος λέει πως πρέπει να πεθάνουν επτά άνθρωποι πριν αποκαλυφθεί ο θησαυρός. Έως τώρα, έξι άτομα έχασαν τη ζωή τους κατά την αναζήτησή τους.

Ο Ρικ, ένας συνταξιούχος υπάλληλος ταχυδρομείου έχει πάθει εμμονή με το μυστήριο της νήσου Όακ από τα 11 του χρόνια, όταν διάβασε για τον «Λάκκο με τα λεφτά», μία παγιδευμένη τρύπα που πρωτοανακαλύφθηκε το 1795. Ο μικρός αδελφός του Ρικ, Μάρτι, είναι μηχανικός που έβγαλε εκατομμύρια από τη βιομηχανία της ενέργειας και τώρα θέλει να βοηθήσει τον αδελφό του να πραγματοποιήσει το όνειρό του. Πριν από έξι χρόνια αγόρασαν ένα μεγάλο μερίδιο μιας εταιρείας πως της ανήκει το μεγαλύτερο μέρος της νήσου Όακ και μαζί με τους συνεργάτες τους, σχεδιάζουν να λύσουν το μυστήριο μια για πάντα. Αφού έκαναν γεώτρηση 30 μέτρων στον «Λάκκο με τα λεφτά» και βρήκαν κεραμικά είδη, ο Μάρτι, ο Ρικ και οι συνεργάτες τους επέστρεψαν το καλοκαίρι για να βρουν περισσότερα στοιχεία και ίσως αποδείξεις πως οι θρύλοι για τους θησαυρούς είναι αληθινοί.

Πρώτα στέλνουν μια κάμερα στη γεώτρηση 10-Χ, ένα φρεάτιο βάθους 70 μέτρων, το οποίο ο κάτοικος του νησιού, Νταν Μπλάνκεσιπ, έσκαψε το 1970 για να παρακάμψει τις παγίδες που περιβάλλουν τον «Λάκκο με τα λεφτά». Η 10-Χ πλημμύρισε επίσης με θαλασσινό νερό, αλλά ο Νταν πιστεύει πως εκεί μέσα υπάρχουν αρχαία εργαλεία, τούνελ, σεντούκια θησαυρού, ακόμα κι ένα πτώμα στον βυθό. Η ομάδα καταγράφει ένα ενδιαφέρον βίντεο, αλλά όταν προσπαθούν να δουν ξανά τα στοιχεία με τον Νταν, ανακαλύπτουν πως το μισό βίντεο εξαφανίστηκε μυστηριωδώς. Μπορεί να είναι η κατάρα της νήσου Όακ;

Ο Μάρτι θέλει την απόδειξη για την οποία πληρώνει, οπότε φέρνει ένα συνεργείο γεώτρησης για να φτιάξουν ένα σύστημα εκκένωσης και να αντλήσουν τόνους ιζημάτων από την 10-Χ σε έναν κάδο, όπου το νερό θα φιλτράρεται ώστε να ψαχτούν τα ιζήματα για αποδείξεις. Έπειτα, ο Ρικ ανακαλύπτει μια ξύλινη «προβοσκίδα» στον Όρμο του Σμιθ. Το 1850, ερευνητές είχαν ανακαλύψει πέντε ξύλινους στραγγιστικούς αγωγούς κάτω από τον όρμο, οι οποίοι πίστευαν πως τροφοδοτούσαν με νερό τα παγιδευμένα και πλημμυρισμένα τούνελ στον «Λάκκο με τα λεφτά». Ο Ρικ και ο Μάρτι αποφασίζουν να φέρουν τον 27χρονο γιο του Μάρτι, Άλεξ, έναν έμπειρο δύτη, για να κάνει μια υπόγεια έρευνα του Όρμου Σμιθ.

Ο Ρικ και ο Μάρτι δίνουν στον Νταν Μπλάκενσιπ μια αναφορά προόδου και ο Μάρτι αστειεύεται πως ο Νταν δεν θα εγκαταλείψει ποτέ την έρευνα. Ο Νταν παραδέχεται πως πλέον έχει εμμονή με τον θησαυρό, όντας 90 ετών και έχοντας ζήσει στο νησί 48 χρόνια. Ο Μάρτι τότε λέει στον Ρικ πως βλέπει σε εκείνον την ίδια εμμονή. Ο Ρικ διαφωνεί, αλλά είναι προφανές πως ο Μάρτι ανησυχεί για την αυξανόμενη επιθυμία του Ρικ στο να λύσει το μυστήριο της νήσου Όακ, την ίδια επιθυμία που είχαν πολλοί άλλοι πριν από εκείνον και που απέτυχαν.

Πίσω στην 10-Χ, το ενδιαφέρον του Μάρτι αναζωπυρώνεται όταν βρίσκει ένα παράξενο πέτρινο αντικείμενο με μέταλλο μέσα του στα ιζήματα της 10-Χ. Μήπως βρήκαν το πρώτο στοιχείο τους για να λύσουν αυτόν τον μεγάλο γρίφο; Ίσως.

Αλλά όποιος ξέρει τη νήσο Όακ, γνωρίζει πως το νησί δεν μοιράζεται πρόθυμα τα μυστικά του... ή... χωρίς κάποιο τίμημα.

**22:00 ΞΕΝΗ ΤΑΙΝΙΑ**

**-------------------------------**

**ΣΗΜ: Το ξένο παιδικό πρόγραμμα «ΝΤΙΓΚΜΠΙ, Ο ΜΙΚΡΟΣ ΔΡΑΚΟΣ» (Ε) δεν θα μεταδοθεί.**

**ΤΡΙΤΗ 14/6/2022**

**----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 23ο+24ο (Ε) Κ ΟΧΙ WEB!**

**07:25 ΠΟΙΟΣ ΜΑΡΤΙΝ;**

**----------------------------**

**20:30 ΜΟΝΟΓΡΑΜΜΑ**

**21:00 ΞΕΝΟ ΝΤΟΚΙΜΑΝΤΕΡ: «Η ΚΑΤΑΡΑ ΤΗΣ ΝΗΣΟΥ ΟΑΚ» (THE CURSE OF OAK ISLAND) (Α' ΤΗΛΕΟΠΤΙΚΗ ΜΕΤΑΔΟΣΗ) Κ12 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής ΗΠΑ 2014.**

Έχοντας αγοράσει το μεγαλύτερο μέρος της μυστηριώδους **νήσου Όακ,** τα αδέλφια **Ρικ** και **Μάρτι Λαγκίνα** αναβιώνουν μία αναζήτηση θησαυρού 200 χρόνων, εξερευνώντας μια εγκαταλελειμμένη γεώτρηση που ονομάζεται 10-Χ.

Αυτό που βρίσκουν εκεί, τους δίνει λόγο να πιστεύουν πως οι ιστορίες ότι κάτι απίστευτο είναι θαμμένο στο νησί, μπορεί να αληθεύουν.

**Επεισόδιο 2ο: «Το Μυστήριο του Όρμου του Σμιθ» (The Mystery of Smith's Cove)**

Ο Ρικ, ο Μάρτι και ο γιος του Μάρτι, Άλεξ, ενώνουν τις δυνάμεις τους με τον Τόνι Σάμπσον, έναν ντόπιο δύτη, για να ερευνήσουν τις τρεις παράξενες ανωμαλίες που ο Τόνι λέει πως είδε όταν έκανε κατάδυση στο παρελθόν στα νερά του Όρμου Σμιθ.

Ο Μάρτι και ο Άλεξ, έμπειροι δύτες και οι δύο, πηγαίνουν με τον Τόνι εκεί όπου βρέθηκαν οι ορθογώνιες πέτρες, οι οποίες παραδόξως φαίνεται να δείχνουν σε μία γραμμή δίπλα στο νησί και τον «Λάκκο με τα λεφτά».

Ο Μάρτι αναρωτιέται αν τις πέτρες έβαλε εκεί σαν σημάδι αυτός που ενδεχομένως να έθαψε κάτι μεγάλης αξίας στη νήσο Όακ. Την ίδια στιγμή, ο Τζακ Μπίγκλεϊ, ο Ντέιβ Μπλάνκενσιπ και ο παλιός κυνηγός θησαυρών της νήσου Όακ, Νταν Χένσκι, ξεκινούν να κοσκινίζουν τα ιζήματα που η ομάδα άντλησε από τη γεώτρηση 10-Χ. Όταν ανακαλύπτουν κάποια μικρά κόκκαλα, ο Τζακ αναρωτιέται αν κρατά την απόδειξη του νεκρού πτώματος που ο Νταν Μπλάνκενσιπ λέει πως είδε στον πάτο της 10-Χ, όταν έσκαψε την τρύπα το 1970.

Ο Μάρτι, ένας πετυχημένος μηχανικός στη βιομηχανία πετρελαίου και ο κύριος χρηματοδότης της έρευνας, ανυπομονεί να δει αποδείξεις πως οι ιστορίες για τον θησαυρό αληθεύουν. Για να εκπληρώσει την επιθυμία του αδελφού του, ο Ρικ αναθέτει στον Τζακ και στα ξαδέλφια του να βοηθήσουν τον Νταν Χένσκι στην έρευνα στον Όρμο του Σμιθ, για να βρουν ίχνη από ίνες καρύδας που μπορεί να υπάρχουν ακόμα εκεί. Οι καρύδες δεν υπάρχουν στη φύση σε απόσταση 2.500 χιλιομέτρων και οι ίνες καρύδας υποτίθεται πως χρησιμοποιήθηκαν ως φίλτρο για τους θαμμένους σωλήνες που κρατούσαν τα θραύσματα εκτός των πλημμυρισμένων τούνελ του Λάκκου. Ο Νταν και τα παιδιά κάνουν αγώνα δρόμου ενάντια στην παλίρροια, σκάβοντας μία τάφρο για να εμποδίσουν το νερό να πάει στην περιοχή όπου ο Νταν πιστεύει πως θα βρουν στοιχεία. Και τελικά, έχει δίκιο. Βρίσκουν μία σημαντική ποσότητα ινών καρύδας οι οποίες όταν αναλύονται, δείχνουν πως είναι από το 1260 ώς το 1400 μ.Χ.

Ο Ρικ επιτέλους μπορεί να δώσει στον αδελφό του αποδείξεις πως οι ιστορίες για εργασίες από ανθρώπινο χέρι πριν από το 1795 και την ανακάλυψη του Λάκκου και του θησαυρού, είναι αληθινές.

**22:00 ΞΕΝΗ ΤΑΙΝΙΑ**

**-------------------------------**

**ΣΗΜ: Το ξένο παιδικό πρόγραμμα «ΝΤΙΓΚΜΠΙ, Ο ΜΙΚΡΟΣ ΔΡΑΚΟΣ» (Ε) δεν θα μεταδοθεί.**

**ΤΕΤΑΡΤΗ 15/6/2022**

**----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 25ο+26ο (Ε) Κ ΟΧΙ WEB!**

**07:25 ΠΟΙΟΣ ΜΑΡΤΙΝ;**

**----------------------------**

**20:00 ΚΛΕΙΝΟΝ ΑΣΤΥ**

**21:00 ΞΕΝΟ ΝΤΟΚΙΜΑΝΤΕΡ: «Η ΚΑΤΑΡΑ ΤΗΣ ΝΗΣΟΥ ΟΑΚ» (THE CURSE OF OAK ISLAND) (Α' ΤΗΛΕΟΠΤΙΚΗ ΜΕΤΑΔΟΣΗ) Κ12 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής ΗΠΑ 2014.**

Έχοντας αγοράσει το μεγαλύτερο μέρος της μυστηριώδους **νήσου Όακ,** τα αδέλφια **Ρικ** και **Μάρτι Λαγκίνα** αναβιώνουν μία αναζήτηση θησαυρού 200 χρόνων, εξερευνώντας μια εγκαταλελειμμένη γεώτρηση που ονομάζεται 10-Χ.

Αυτό που βρίσκουν εκεί, τους δίνει λόγο να πιστεύουν πως οι ιστορίες ότι κάτι απίστευτο είναι θαμμένο στο νησί, μπορεί να αληθεύουν.

**Επεισόδιο 3ο: «Φωνές από τον τάφο» (Voices from the Grave)**

Ο Ρικ, ο Μάρτι και οι συνεργάτες τους σχεδιάζουν κάτι που δεν έχει γίνει ποτέ στα 200 χρόνια έρευνας στη νήσο Όακ – να αποστραγγίσουν τον βάλτο. Πολλοί πιστεύουν πως ο τριγωνικός βάλτος είναι τεχνητός και ίσως κρύβει τα κλειδιά για τη λύση του μυστηρίου.

Ενώ ξεριζώνουν δέντρα για να κάνουν χώρο για τις αντλίες νερού, οι ανιψιοί του Ρικ, Άλεξ και Πίτερ, παραλίγο να χτυπηθούν από ένα δέντρο που έπεφτε. Το παραλίγο ατύχημα γίνεται πιο ανατριχιαστικό όταν ο Ρικ λαμβάνει ένα τηλεφώνημα από τη Λι Λαμπ, η οποία ρωτάει αν μπορεί να έρθει για επίσκεψη στο νησί. Η Λι είναι η κόρη του Ρόμπερτ Ρέσταλ, ο οποίος μαζί με τον αδελφό της, Μπόμπι τζούνιορ και δύο ακόμα άντρες σκοτώθηκαν σε μια υδάτινη τρύπα στη νήσο Όακ στις 17 Αυγούστου του 1965, εξαιτίας ενός θανατηφόρου αερίου.

Η Λι φέρνει μαζί της τον Άντριου Ντέμοντ, έναν επιζώντα της τραγωδίας και εκείνος ανακαλεί στη μνήμη του τα τραγικά γεγονότα εκείνης της μέρας. Αργότερα, η Λι συναντά ιδιωτικά τον Ρικ για να μοιραστεί μαζί του τα ημερολόγια του αδελφού της που καταγράφουν τα πέντε χρόνια που η οικογένεια Ρέσταλ έμεινε και δούλεψε στη νήσο Όακ. Τα ημερολόγια προσφέρουν στοιχεία στον Ρικ όσον αφορά στον βάλτο, αλλά η Λι του κάνει επίσης και μια προειδοποίηση. Ξέρει από οικογενειακή εμπειρία το πόσο επικίνδυνο είναι το νησί και δεν θέλει ο Ρικ, ο Μάρτι και οι συνεργάτες τους να πέσουν θύματα της κατάρας.

Ο Νταν Χένσκι, παλιός κυνηγός θησαυρών της νήσου Όακ, έχει βιώσει την κατάρα. Πριν κάμποσα χρόνια, ένιωσε πως μπήκε μέσα του το πνεύμα ενός ιερέα που δολοφονήθηκε πριν από εκατοντάδες χρόνια στο νησί. Λαμβάνοντας υπόψη αυτό και άλλες παράξενες αναφορές, ο Ρικ και ο Μάρτι προσκαλούν μια ομάδα ερευνητών παραφυσικών φαινομένων στο νησί, των οποίων ο εξοπλισμός πιάνει μια σκοτεινή παρουσία στον βάλτο.

Ο Ρικ και ο Μάρτι πάντως δεν τρομάζουν και θέλουν να προσπαθήσουν να λύσουν το μυστήριο. Έχοντας εγκαταστήσει τις αντλίες τους και έχοντας πάρει μέτρα ασφαλείας, ξεκινούν να αποστραγγίζουν τον βάλτο των 18 στρεμμάτων. Τι μυστικά θα ξεκλειδώσουν και ποιους κινδύνους θα αντιμετωπίσουν; Θα το μάθουν σύντομα.

**22:00 ΞΕΝΗ ΤΑΙΝΙΑ**

**-------------------------------**

**ΣΗΜ: Το ξένο παιδικό πρόγραμμα «ΝΤΙΓΚΜΠΙ, Ο ΜΙΚΡΟΣ ΔΡΑΚΟΣ» (Ε) δεν θα μεταδοθεί.**

**ΠΕΜΠΤΗ 16/6/2022**

**----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 27ο+28ο (Ε) Κ ΟΧΙ WEB!**

**07:25 ΠΟΙΟΣ ΜΑΡΤΙΝ;**

**----------------------------**

**11:30 ΞΕΝΟ ΝΤΟΚΙΜΑΝΤΕΡ (Ε) (Αλλαγή ντοκιμαντέρ)**

**«ΟΔΗΓΟΣ ΥΓΙΕΙΝΗΣ ΔΙΑΤΡΟΦΗΣ»**  **(HEALTHY FOOD GUIDE) (Ε) Κ8 GR live streaming & διαθέσιμο στο ERTFLIX**

Αυτή η σειρά ντοκιμαντέρ καταρρίπτει μύθους και αναλύει την επιστήμη για να προσφέρει τις απαραίτητες πληροφορίες που αναζητεί ο καθένας μας για να κάνει τη ζωή του καλύτερη.

Έχοντας ως επίκεντρο το φαγητό που τρώμε και τον τρόπο με τον οποίο το τρώμε, η σειρά εξετάζει διάφορα θέματα που σχετίζονται με το άγχος, τον ύπνο, την άσκηση και τον τρόπο ζωής.

Ένας συναρπαστικός και ελκυστικός οδηγός υγείας, ευεξίας και διατροφής.

**Επεισόδιο 1ο**

**-----------------------------**

**ΣΗΜ: Το ξένο παιδικό πρόγραμμα «ΝΤΙΓΚΜΠΙ, Ο ΜΙΚΡΟΣ ΔΡΑΚΟΣ» (Ε) δεν θα μεταδοθεί.**

**ΠΑΡΑΣΚΕΥΗ 17/6/2022**

**----------------------------**

**07:00 ΦΛΟΥΠΑΛΟΥ (FLOOPALOO) – Επεισόδια 29ο+30ό (Ε) Κ ΟΧΙ WEB!**

**07:25 ΠΟΙΟΣ ΜΑΡΤΙΝ;**

**----------------------------**

**11:30 ΞΕΝΟ ΝΤΟΚΙΜΑΝΤΕΡ (Ε) (Αλλαγή ντοκιμαντέρ)**

**«ΟΔΗΓΟΣ ΥΓΙΕΙΝΗΣ ΔΙΑΤΡΟΦΗΣ»**  **(HEALTHY FOOD GUIDE) (Ε) Κ8 GR live streaming & διαθέσιμο στο ERTFLIX**

Αυτή η σειρά ντοκιμαντέρ καταρρίπτει μύθους και αναλύει την επιστήμη για να προσφέρει τις απαραίτητες πληροφορίες που αναζητεί ο καθένας μας για να κάνει τη ζωή του καλύτερη.

Έχοντας ως επίκεντρο το φαγητό που τρώμε και τον τρόπο με τον οποίο το τρώμε, η σειρά εξετάζει διάφορα θέματα που σχετίζονται με το άγχος, τον ύπνο, την άσκηση και τον τρόπο ζωής.

Ένας συναρπαστικός και ελκυστικός οδηγός υγείας, ευεξίας και διατροφής.

**Επεισόδιο 2ο**

**----------------------------**

**15:45 Η ΑΛΕΠΟΥ ΚΑΙ Ο ΛΑΓΟΣ (Ε)**

**16:00 ΞΕΝΟ ΝΤΟΚΙΜΑΝΤΕΡ (Ε) Κ8 GR live streaming & διαθέσιμο στο ERTFLIX**

**«Ο ΣΤΙΒΕΝ ΦΡΑΪ ΣΤΗΝ ΚΕΝΤΡΙΚΗ ΑΜΕΡΙΚΗ» (STEPHEN FRY IN CENTRAL AMERICA)**

**Μίνι σειρά ντοκιμαντέρ 4 επεισοδίων, παραγωγής Αγγλίας 2015.**

Αυτή η συναρπαστική και διασκεδαστική μίνι σειρά ντοκιμαντέρ ακολουθεί τον ηθοποιό, συγγραφέα, τηλεπαρουσιαστή και σκηνοθέτη **Στίβεν Φράι (Stephen Fry),** καθώς αρχίζει ένα εντυπωσιακό οδικό ταξίδι στην **Κεντρική Αμερική,** από το **Μεξικό** ώς τον **Παναμά.**

Επισκέπτεται μερικές από τις πιο επικίνδυνες, αλλά απίστευτα όμορφες χώρες της περιοχής, συμμετέχει σε εορταστικές εκδηλώσεις, δοκιμάζει τοπικές λιχουδιές και συνομιλεί με διάφορους ανθρώπους, μαθαίνοντας τα πάντα γι’ αυτές τις χώρες, τους κατοίκους, την άγρια ζωή και την ιστορία τους.

**Eπεισόδιο** **1ο:** **«Μεξικό»**

Ο **Στίβεν Φράι** περνά από το Ελ Πάσο στο Μεξικό, ξεκινώντας έτσι το ταξίδι του στην Κεντρική Αμερική.   
Ταξιδεύει με ένα πρώην αμερικανικό σχολικό λεωφορείο, που πλέον βρίσκει νέα χρήση.

Οι καουμπόιδες ή αλλιώς «βακέρος» και τα φαράγγια τον εντυπωσιάζουν περισσότερο κι από το Γκραντ Κάνιον.

Στην Τσιουάουα απολαμβάνει τις γαϊδουροδρομίες κι επισκέπτεται το ορυχείο αργύρου, που είχε γνωρίσει ένδοξες μέρες κάποτε στη Ρεάλ ντε Κατόρσε, ενώ στο Ακαπούλκο, στις ακτές του Ειρηνικού, γοητεύεται από το θάρρος των ελεύθερων καταδυτών από βράχο.

**-------------------------------**

**20:00 ΣΤΑ ΑΚΡΑ**

**21:00 ΞΕΝΟ ΝΤΟΚΙΜΑΝΤΕΡ: «Η ΚΑΤΑΡΑ ΤΗΣ ΝΗΣΟΥ ΟΑΚ» (THE CURSE OF OAK ISLAND) (Α' ΤΗΛΕΟΠΤΙΚΗ ΜΕΤΑΔΟΣΗ) Κ12 GR live streaming & διαθέσιμο στο ERTFLIX**

**Σειρά ντοκιμαντέρ, παραγωγής ΗΠΑ 2014.**

Έχοντας αγοράσει το μεγαλύτερο μέρος της μυστηριώδους **νήσου Όακ,** τα αδέλφια **Ρικ** και **Μάρτι Λαγκίνα** αναβιώνουν μία αναζήτηση θησαυρού 200 χρόνων, εξερευνώντας μια εγκαταλελειμμένη γεώτρηση που ονομάζεται 10-Χ.

Αυτό που βρίσκουν εκεί, τους δίνει λόγο να πιστεύουν πως οι ιστορίες ότι κάτι απίστευτο είναι θαμμένο στο νησί, μπορεί να αληθεύουν.

**Επεισόδιο 4ο: «Το μυστικό του Ναού του Σολομώντα» (The Secret of Solomon's Temple)**

Ο Ρικ και ο Μάρτι Λαγκίνα ξεκίνησαν να αποστραγγίζουν τον τριγωνικό βάλτο στη νήσο Όακ, ο οποίος πολλοί υποψιάζονται πως είναι τεχνητός. Ο Πέτερ Αμούντσεν, ένας Νορβηγός συγγραφέας και σκηνοθέτης, ισχυρίζεται πως γνωρίζει τι και πού είναι θαμμένος ο θησαυρός και φτάνει στο νησί για να παρουσιάσει τη θεωρία του στην ομάδα. Ο Πέτερ τούς δείχνει το ντοκιμαντέρ του, «Σαίξπηρ: Η κρυμμένη αλήθεια», όπου ισχυρίζεται πως έχει βρει έναν πολύπλοκο κωδικό κρυμμένο στις πρώτες τυπωμένες σελίδες της δουλειάς του Γουίλιαμ Σαίξπηρ και ο οποίος τελικά αποκαλύπτει έναν χάρτη θησαυρού που συμβαδίζει με τους βράχους στη νήσο Όακ, ένας εκ των οποίων λέγεται «Σημείο Ελέους» και εκεί βρίσκεται θαμμένος ο θησαυρός. Τότε αποκαλύπτει την πεποίθησή του, πως μέρος του θησαυρού είναι η χρυσή μενόρα του Ναού του Σολομώντα, που είναι χαμένη εδώ και σχεδόν 2.000 χρόνια.

Ο Πέτερ προσπαθεί να αποδείξει τη θεωρία του στον Μάρτι και τον γιο του, Άλεξ, πηγαίνοντάς τους να σκάψουν έναν από τους βράχους που υπάρχουν στον χάρτη θησαυρού. Βρίσκουν μια πέτρα, η οποία, σύμφωνα με τη θεωρία του Πέτερ, ονομάζεται «Βασίλειο» και η οποία είναι μυστηριωδώς επίπεδη από τη μία πλευρά, ενώ έχει τρία σκαλισμένα σημάδια που σχηματίζουν ένα τρίγωνο – σαν το σχήμα του βάλτου. Είναι αρκετά για να πείσουν τον Μάρτι να ψάξει για το «Σημείο Ελέους».

Η αποστράγγιση του βάλτου δεν έχει τελειώσει εντελώς, οπότε ο Μάρτι και ο Ρικ πηγαίνουν μια βόλτα με το ελικόπτερο για να δουν καλύτερα ποιο μπορεί να είναι το πρόβλημα. Όσο είναι στον αέρα, επαληθεύουν τα μέρη που είναι ακόμα πλημμυρισμένα, αλλά επίσης παρατηρούν έναν παράξενο διαμαντένιο σχηματισμό πετρών σε ευθεία γραμμή με το «Σημείο Ελέους».

Αποφασίζουν να φέρουν ειδικούς στην ανίχνευση μετάλλων για να τους βοηθήσουν να επαληθεύσουν αν υπάρχουν στον βάλτο θαμμένα αντικείμενα από πολύτιμα μέταλλα.

Όσο ο Μάρτι βοηθάει τον ένα ειδικό να φτιάξει μια επαναστατική συσκευή ανίχνευσης μετάλλων που λέγεται Deepmax X6, ο Ρικ πηγαίνει με τον άλλο για μια προκαταρκτική σάρωση στο «Σημείο Ελέους» με τη βοήθεια ενός παραδοσιακού ανιχνευτή μετάλλων. Αφού έχουν κάποιες θετικές ενδείξεις, ο Ρικ πηδάει ενθουσιασμένος στον βάλτο και πιστεύει πως στέκεται πάνω σε μία κρύπτη. Τρέχει να το πει στον Μάρτι και η ομάδα επιστρέφει στο «Σημείο Ελέους» με την ελπίδα πως είναι κοντά στο να λύσουν το μυστήριο της νήσου Όακ.

**22:00 ΞΕΝΗ ΤΑΙΝΙΑ**

**-------------------------------**

**ΣΗΜ: Το ξένο παιδικό πρόγραμμα «ΝΤΙΓΚΜΠΙ, Ο ΜΙΚΡΟΣ ΔΡΑΚΟΣ» (Ε) δεν θα μεταδοθεί.**